   اسلام آباد (ويب ڊيسڪ) وزيراعظم عمران خان قومي ڪرڪيٽ ٽيم کي ڪورونا وبا دوران انگلينڊ جي دوري جي اجازت ڏئي ڇڏي. وزيراعظم پاڪستاني ڪرڪيٽ ٽيم کي دوري جي اجازت پي سي بي چيئرمين احسان ماني سان اڄ ٿيندڙ ملاقات ۾ ڏني. ذريعن موجب پي سي بي چيئرمين جو چوڻ هو ته وزيراعظم عمران خان چيو ڪورونا سبب ڪرڪيٽ سميت راندين جو سموريون سرگرميون معطل آهن، چاهيون ٿا ته راند جا ميدان جلد آباد ٿين ۽ راندين سان محبت ڪندڙ پنهنجي پسنديده رانديگرن کي جلد ايڪشن ۾ ڏسي سگهن. ملاقات دوران پي بي سي چيئرمين وزيراعظم عمران خان کي ڪرڪيٽ بورڊ ۾ وڏي پئماني تي تبديلين تي اعتماد ۾ ورتو ۽ بورڊ جي مالي معاملن، ڊوميسٽڪ انٽرنيشنل ڪرڪيٽ سميت ٻين معاملن تي به بريفنگ ڏني. ان موقعي تي عمران خان هدايت ڪئي ته ڪرڪيٽ بورڊ جا معاملا شفاف طريقي سان هلايا وڃن، پي سي بي ڪورونا جي ڏينهن ۾ ڪنهن به ملازم کي فارغ نه ڪري.